**2021. gada Balvu novada domes vēlēšanas** notika 5. jūnijā 2021. gada Latvijas pašvaldību vēlēšanās. Vēlēšanās Balvu novada domē tika ievēlēti 15 deputāti. Vēlēšanās piedalījās 9 kandidātu saraksti, kas kopā sastāvēja no 150 kandidātiem.

Vēlēšanu norise
---------------

Balvu novadā atradās 25 vēlēšanu iecirkņi. Baltinavas pagastā varēja nobalsot Baltinavas novada domē, Balvu pagastā varēja nobalsot Balvu pagasta kultūras un sporta centrā, Balvu pilsētā varēja nobalsot Balvu profesionālajā un vispārizglītojošajā vidusskolā, Balvu sākumskolā un Balvu Valsts ģimnāzijas sporta zālē, Bērzkalnes pagastā varēja nobalsot Bērzkalnes pagasta pārvaldē, Bērzpils pagastā varēja nobalsot Bērzpils pagasta saieta namā, Briežuciema pagastā varēja nobalsot Briežuciema pagasta tautas namā, Krišjāņu pagastā varēja nobalsot Krišjāņu Tautas namā, Kubulu pagastā varēja nobalsot Kubulu pagasta pārvaldē, Kupravas pagastā varēja nobalsot Kupravas pagasta pārvaldē (nepieejams cilvēkiem ar kustību traucējumiem), Lazdukalna pagastā varēja nobalsot Lazdukalna Saietu namā, Lazdulejas pagastā varēja nobalsot Lazdulejas pagasta pārvaldē, Medņevas pagastā varēja nobalsot Medņevas Tautas namā, Rugāju pagastā varēja nobalsot Rugāju novada domē, Šķilbēnu pagastā varēja nobalsot Šķilbēnu pagasta kultūras centrā "Rekova", Tilžas pagastā varēja nobalsot Tilžas pagasta kultūras namā, Vectilžas pagastā varēja nobalsot Vectilžas pagasta pārvaldē (nepieejams cilvēkiem ar kustību traucējumiem), Vecumu pagastā varēja nobalsot Borisovas Tautas namā, Viļakas pilsētā varēja nobalsot Susāju pagasta pārvaldē (nepieejams cilvēkiem ar kustību traucējumiem) un Viļakas novada domē, Vīksnas pagastā varēja nobalsot Vīksnas pagasta pārvaldē un Žīguru pagastā varēja nobalsot Žīguru Kultūras namā, bet Susāju pagastā neatradās neviens iecirknis.

Oficiālajā vēlēšanu dienā, sestdienā, 5. jūnijā, iecirkņi bija atvērti no pulksten 7ː00 līdz 20ː00 (LAT), bet ikkatrā iecirknī vēlētājs varēja arī balsot iepriekš — gan pirmdienā, 31. maijā, no pulksten 16ː00 līdz 20ː00 (LAT), gan ceturtdienā, 3. jūnijā, no pulksten 9ː00 līdz 16.00 (LAT), gan arī piektdienā, 4. jūnijā, no pulksten 13ː00 līdz 20ː00 (LAT).

Šajā novadā balsstiesīgais vēlētājs varēja nobalsot jebkurā iecirknī, jo vēlētāju noteikšanai tika izmantoti iepriekš sastādīti vēlētāju saraksti. COVID-19 pandēmijas dēļ iecirkņos būs jāievēro dažādi epidemioloģiskās drošības pasākumi, kā, ierodoties iecirknī, ir jāvelk sejas maska, jāievēro divu metru distance no citiem cilvēkiem un jādezinficē rokas, papildus arī tiek ieteikts uz vēlēšanām nākt ar savu pildspalvu.

Latvijas Televīzijas ziņu raidījuma Panorāma rubrikā "Tautas panorāma" 2021. gada 19. aprīlī tika pārraidīts sižets par Balvu novadu, kurā tika aptaujāti novada iedzīvotāji. Tajā tika uzsvērts, ka pēc 2021. gada administratīvi teritoriālās reformas jaunveidotais Balvu novads gan teritorijas, gan iedzīvotāju skaita ziņā būs diveiz lielāks nekā iepriekš. Kā lielāko problēmu iedzīvotāji norādīja darbavietu trūkumu un salīdzinoši slikto ceļu stāvokli.

### Balsošanas sistēma

Latvijas Pašvaldības domes vēlēšanu likums nosaka, ka pašvaldības tiek ievēlētas vienlīdzīgās, tiešās, aizklātās, brīvās un proporcionālās vēlēšanās, piešķirot vietas partijām, kuras iegūst vismaz 5% balsu pēc Vebstera—Senlagē metodes. Vēlēšanas parasti notiek reizi četros gados, jūnija pirmajā sestdienā, bet Saeimai ir tiesības pieprasīt ārkārtas vēlēšanas. Ja notiek ārkārtas vēlēšanas un līdz iepriekšējās domes termiņa beigām ir vairāk par diviem mēnešiem, bet mazāk par diviem gadiem, tad domi ievēl uz pagarinātu laiku — līdz aiznākamajām noteiktajām pašvaldību vēlēšanām, savukārt ja ir vairāk par diviem gadiem, tad uz saīsinātu laiku — līdz nākamajām noteiktajām pašvaldību vēlēšanām.

Novada domē tika ievēlēti 15 deputāti, ja iedzīvotāju skaits administratīvajā teritorijā bija zemāks par 30 000.

Tiesības piedalīties Balvu novada domes vēlēšanās bija Latvijas un citu Eiropas Savienības (ES) dalībvalstu pilsoņiem, sākot no 18 gadu vecuma, kuriem bija reģistrēta dzīvesvieta Balvu novada administratīvajā teritorijā 90 dienas pirms vēlēšanu dienas, vai kuriem Balvu administratīvajā teritorijā piederēja nekustamais īpašums. Lai apliecinātu vēlētāja identitāti bija jānorāda derīga ES pilsoņa pase vai personas apliecība (eID karte).

Kandidātu saraksti
------------------

| Nr. | Saraksts | Kandidāti | Līderis | Balsis | % | Ievēlēti |
| --- | --- | --- | --- | --- | --- | --- |
| 1 | Latvijas Zaļā partija | 18 | Jānis Trupovnieks | 787 | 11,70% | 2 |
| 2 | Latvijas attīstībai | 18 | Tālis Korlašs | 222 | 3,30% | 0 |
| 3 | Latgales partija | 18 | Sergejs Maksimovs | 2722 | 40,48% | 7 |
| 4 | KPV LV | 6 | Jānis Garbovskis | 97 | 1,44% | 0 |
| 5 | Latvijas Zemnieku savienība | 18 | Aigars Pušpurs | 1203 | 17,89% | 3 |
| 6 | Jaunā konservatīvā partija | 18 | Aldis Bukšs | 514 | 7,64% | 1 |
| 7 | Nacionālā apvienība "Visu Latvijai!"—"Tēvzemei un Brīvībai/LNNK" | 18 | Aija Mežale | 381 | 5,67% | 1 |
| 8 | Saskaņa | 18 | Gints Grīslis | 462 | 6,87% | 1 |
| 9 | Jaunā Vienotība | 18 | Maruta Castrova | 266 | 3,96% | 0 |

Ievēlētie deputāti
------------------

Vēlēšanu rezultāti tika uzzināti pēc visu vēlētāju balsu saskaitīšanas, un ievēlēto deputātu saraksts bija pieejams pēc vēlēšanu rezultātu apstiprināšanas.

| **Nr.** | **Deputāts** | **Saraksts** |
| --- | --- | --- |
| 1 | Sergejs Maksimovs | Latgales partija |
| 2 | Imants Slišāns |
| 3 | Andris Mežals |
| 4 | Ruta Cibule |
| 5 | Līna Barovska |
| 6 | Jānis Vancāns |
| 7 | Marija Duļbinska |
| 8 | Aigars Pušpurs | Latvijas Zemnieku savienība |
| 9 | Egons Salmanis |
| 10 | Sandra Kapteine |
| 11 | Jānis Trupovnieks | Latvijas Zaļā partija |
| 12 | Sandra Kindzule |
| 13 | Aldis Bukšs | Jaunā konservatīvā partija |
| 14 | Svetlana Pavlovska | Saskaņa |
| 15 | Aija Mežale | Nacionālā apvienība "Visu Latvijai!"—"Tēvzemei un Brīvībai/LNNK" |

Atsauces
--------

1. ↑  «Apvienotā Balvu novada Vēlēšanu komisijas PAZIŅOJUMS par iecirkņu komisiju izveidošanu 2021. gada 5. jūnija pašvaldību vēlēšanām». Viļakas novads. 2021. gada 20. martā. Skatīts: 2021. gada 19. aprīlī.
2. ↑  «Vēlēšanu iecirkņi». *cvk.lv*. CVK. Arhivēts no oriģināla, laiks: 2021. gada 13. aprīlī. Skatīts: 2021. gada 30. maijā.
3. ↑  «2021. gada 5. jūnija vēlēšanas». *cvk.lv*. CVK. Skatīts: 2021. gada 24. aprīlī.
4. ↑  Madara Līcīte. «Centrālā vēlēšanu komisija izsludina pašvaldību vēlēšanas 5. jūnijā». *lsm.lv* (LSM), 2021. gada 21. janvārī. Skatīts: 2021. gada 24. aprīlī.
5. ↑  «Ieteikumi Covid-19 infekcijas profilaksei vēlēšanās». *cvk.lv*. CVK. 2021. gada 18. martā. Skatīts: 2021. gada 31. maijā.
6. ↑  «Apvienotā Balvu novada Vēlēšanu komisijas PAZIŅOJUMS». Baltinavas novads. 2021. gada 19. martā. Arhivēts no oriģināla, laiks: 2021. gada 19. aprīlī. Skatīts: 2021. gada 19. aprīlī.
7. ↑  Ģirts Zvirbulis. «Balvos nemierā ar darbavietu trūkumu, kā arī ielu un tiltu stāvokli». *lsm.lv* (LSM), 2021. gada 19. aprīlī. Skatīts: 2021. gada 19. aprīlī.
8. ↑  «Pašvaldību domēs ievēlajamo deputātu skaits». *cvk.lv*. CVK. Arhivēts no oriģināla, laiks: 2021. gada 5. jūnijā. Skatīts: 2021. gada 13. aprīlī.
9. ↑  Latgales partija, aplūkots 2022. gada 24. septembrī
10. ↑  Latvijas Zemnieku savienība, aplūkots 2022. gada 24. septembrī
11. ↑  Latvijas Zaļā partija, aplūkots 2022. gada 24. septembrī
12. ↑  Jaunā konservatīvā partija, aplūkots 2022. gada 24. septembrī
13. ↑  Saskaņa, aplūkots 2022. gada 24. septembrī
14. ↑  Nacionālā apvienība "Visu Latvijai!"—"Tēvzemei un Brīvībai/LNNK", aplūkots 2022. gada 24. septembrī

Ārējās saites
-------------

* Kandidātu saraksti
* Vēlētāju aktivitāte
* Vēlēšanu rezultāti
* Ievēlēto deputātu saraksts

|  |  |  |  |  |  |  |  |
| --- | --- | --- | --- | --- | --- | --- | --- |
| 

| * s
* d
* l
2021. gada Latvijas pašvaldību vēlēšanas |
| --- |
|  |
| Valstspilsētu pašvaldības | 
* Daugavpils
* Jelgava
* Jūrmala
* Liepāja
* Rēzekne
* *Rīga* (29.08.2020.)
* Ventspils

 |
|  |
| Novadu pašvaldības | 
* Ādaži
* Aizkraukle
* Alūksne
* Augšdaugava
* Balvi
* Bauska
* Cēsis
* Dienvidkurzeme
* Dobele
* Gulbene
* Jēkabpils
* Jelgava
* Krāslava
* Kuldīga
* Ķekava
* Limbaži
* Līvāni
* Ludza
* Madona
* Mārupe
* Ogre
* Olaine
* Preiļi
* *Rēzekne* (11.09.2021.)
* Ropaži
* Salaspils
* Saldus
* Saulkrasti
* Sigulda
* Smiltene
* Talsi
* Tukums
* Valka
* Valmiera
* Ventspils
* *Varakļāni* (11.09.2021.)

 |

 |